**Doložka zlučiteľnosti**

**návrhu zákona s právom Európskej únie**

**1. Predkladateľ právneho predpisu:**

Poslanci Národnej rady Slovenskej republiky Marian Kotleba, Milan Mazurek,
Rastislav Schlosár, Martin Beluský a Ján Kecskés.

**2. Názov návrhu právneho predpisu:**

Návrh zákona, ktorým sa mení a dopĺňa zákon č. 213/1997 Z. z. o neziskových organizáciách poskytujúcich všeobecne prospešné služby v znení neskorších predpisov.

**3. Predmet návrhu právneho predpisu:**

 a) nie je upravený v primárnom práve Európskej únie

 b) nie je upravený v sekundárnom práve Európskej únie

 c) nie je obsiahnutý v judikatúre Súdneho dvora Európskej únie

Vyjadrenie k bodom 4. a 5. je irelevantné, keďže predmet návrhu zákona nie je upravený v práve Európskej únie.

**Doložka vybraných vplyvov**

**A.1. Názov materiálu:** Návrh zákona, ktorým sa mení a dopĺňa zákon č. 213/1997 Z. z. o neziskových organizáciách poskytujúcich všeobecne prospešné služby v znení neskorších predpisov.

**Termín začatia a ukončenia PPK:** bezpredmetné

**A.2. Vplyvy:**

|  |  |  |  |
| --- | --- | --- | --- |
|   | Pozitívne\*  | Žiadne\* | Negatívne\* |
| 1. Vplyvy na rozpočet verejnej správy |  |  | x |
| 2. Vplyvy na podnikateľské prostredie – dochádza k zvýšeniu regulačného zaťaženia? |  | x |  |
| 3, Sociálne vplyvy – vplyvy  na hospodárenie obyvateľstva,- sociálnu exklúziu,- rovnosť príležitostí a rodovú rovnosť a vplyvy na zamestnanosť |  | x |  |
| 4. Vplyvy na životné prostredie |  | x |  |
| 5. Vplyvy na informatizáciu spoločnosti | x |  |  |
| 6. Vplyvy na rodičovstvo, manželstvo a rodinu |  | x |  |

**\*** Predkladateľ označí znakom x zodpovedajúci vplyv (pozitívny, negatívny, žiadny), ktorý návrh prináša v každej oblasti posudzovania vplyvov. Návrh môže mať v jednej oblasti zároveň pozitívny aj negatívny vplyv, v tom prípade predkladateľ označí obe možnosti. Bližšie vysvetlenie označených vplyvov bude obsahovať analýza vplyvov. Isté vysvetlenie, či bilanciu vplyvov (sumárne zhodnotenie, ktorý vplyv v danej oblasti prevažuje) môže predkladateľ uviesť v poznámke.

**A.3. Poznámky**

Návrh zákona má mierne negatívny vplyv na štátny rozpočet, ktorý je spôsobený potrebou vytvorenia a udržiavania registra zahraničných agentov. Novela zákona má pozitívny vplyv
na informatizáciu spoločnosti, keďže prispeje k rozšíreniu informačných služieb a informovanosti spoločnosti. Na ostatné posudzované oblasti má návrh zákona neutrálny vplyv.

**A.4. Alternatívne riešenia**

Za účelom sprehľadnenia spôsobu financovania a činnosti mimovládnych neziskových organizácií dotovaných zo zahraničia je možné v prípade politickej vôle uvedené legislatívne návrhy predložiť aj vo forme samostatného zákona.

**A.5. Stanovisko gestorov**

Návrh zákona bol zaslaný na posúdenie Ministerstvu financií SR. Stanovisko ministerstva tvorí prílohu predkladaného návrhu zákona.